ইন্দোনেশিয়া-কলম্বিয়া সম্পর্ক
ইন্দোনেশিয়া-কলম্বিয়া সম্পর্ক, ইন্দোনেশিয়া এবং কলম্বিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮০ সালে, এই দুই দেশের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। কলম্বিয়ার রাজধানী বোগোতায়, ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় কলম্বিয়ার একটি স্থায়ী দূতাবাস রয়েছে।
উভয় রাষ্ট্রই বিভিন্ন আন্তর্জাতিক এবং বহুমাত্রিক সংগঠন, যেমন: প্যাসিফিক ইকোনমিক কো-অপারেশন কাউন্সিল, কেয়ারন্স গ্রুপ এবং সিভেটস ব্লক এর সদস্য।
ইন্দোনেশিয়ায় হিন্দুধর্ম
২০১০ সালের আদমশুমারি অনুসারে ইন্দোনেশিয়ার মোট জনসংখ্যার ১.৭% জনগণ এবং বালি দ্বীপের মোট জনসংখ্যার ৮৩.৫% জনগণ হিন্দু ধর্মাবলম্বী। ইন্দোনেশিয়ার ছয়টি আনুষ্ঠানিক ধর্মের মধ্যে হিন্দুধর্ম অন্যতম। প্রথম শতাব্দীতে হিন্দুরা ব্যবসার মাধ্যমে ইন্দোনেশিয়ায় এসেছিল এবং হিন্দু মহাকাব্য, রামায়ণ ও মহাভারত ছায়া পুতুলের ("চামড়ার পুতুল") মাধ্যমে বিশেষ করে বৃহত্তর ভারতের শ্রীবিজায় এবং মাজপহিত সাম্রাজ্যের সময় জাভার সংস্কৃতি ও বিশ্বব্যাপী দৃষ্টিভঙ্গির মধ্যে বদ্ধমূল হয়ে ওঠে। ২০১০ সালে ইন্দোনেশিয়ার আদমশুমারি অনুযায়ী ৪ মিলিয়ন হিন্দু জনসংখ্যা ছিল। পরিষদ হিন্দু ধর্ম ইন্দোনেশিয়া ইন্দোনেশিয়ার জনগণনার পদ্ধতি নিয়ে বিতর্ক করেছিল এবং তাদের মতে ইন্দোনেশিয়ায় ২০০৫ সালে আনুমানিক ১৮ মিলিয়ন হিন্দুধর্ম অনুসারীর বসবাস ছিল। ইন্দোনেশিয়া সরকারের ধর্মীয় বিষয়ক মন্ত্রণালয় ২০১০ সালে ঘোষনা করে ৪ মিলিয়ন হিন্দু ইন্দোনেশিয় দ্বীপপুঞ্জে বসবাস করে। তবু ২০১৭ সালের হিসেবে দক্ষিণ এশিয়ার বাইরে এই অঞ্চলের মধ্যে ইন্দোনেশিয়ায় বসবাসরত হিন্দুদের সংখ্যা সর্বাধিক।